OzLabs/hebrew-wiki-articles huggingface dataset:
אוניברסיטת שפילד

אוניברסיטת שפילד (באנגלית: University of Sheffield) היא אוניברסיטה ציבורית בשפילד, דרום יורקשייר שבאנגליה. האוניברסיטה הוקמה בשנת 1905 כתוצאה מאיחוד של שלושה מוסדות אקדמיים. האוניברסיטה ממוקמת בשני קמפוסים מרכזיים בשפילד, אשר בהם ישנן שש פקולטות ומחלקות רבות. בשנים 2015–2016 למדו באוניברסיטה כ-27 אלף סטודנטים (19 אלף סטודנטים לתואר ראשון, וכ-8,000 לתארים מתקדמים). האוניברסיטה נחשבת לטובה ברמה בין-לאומית, ולרוב נמצאת במקום גבוה בדירוגים בין-לאומיים. האוניברסיטה חברה ברשת אוניברסיטאות עולמית, חברה בקבוצת ראסל וחברה ועידת בתי הספר האירופיים לחינוך ומחקר הנדסי מתקדם.

חתני פרס נובל הארי קרוטו וריצ'רד ג'. רוברטס למדו באוניברסיטה כסטודנטים והחתנים הווארד וולטר פלורי, הנס אדולף קרבס, פרייזר סטודרט וג'ורג' פורטר לימדו בה תקופות ממושכות.

== היסטוריה ==
אוניברסיטת שפילד נוסדה כאיחוד של מספר מוסדות. הוותיק שבהם הוא , אשר נוסד בשנת 1828. המוסד השני היה פירת' קולג' אשר נוסד בשנת 1879 כחלק מהרחבה של אוניברסיטת קיימברידג'. במוסד זה נלמדו בעיקר מקצועות מדע ואמנות. בשנת 1884 נוסד בעזרת פרית' קולג' . שלושת המוסדות אוחדו ליצירת בשנת 1897. באותה התקופה שפילד הייתה העיר הגדולה היחידה באנגליה ללא אוניברסיטה. הקולג' הפך לאוניברסיטה בשנת 1905. בחנוכת האוניברסיטה הרשמית, אשר התקיימה ביולי של אותה השנה, נכחו המלך אדוארד השביעי ואשתו אלכסנדרה, נסיכת דנמרק.

עם פתיחתה, היו באוניברסיטת שפילד כ-114 סטודנטים, אשר מספרם גדל במהרה ל-1,000 בשנת 1919. בזמן מלחמת העולם הראשונה חלק מהלימודים הוסבו לכדי לימוד ייצור נשק והכנת תרופות. מאז שנות ה-20 האוניברסיטה התרחבה והתנהלה בשני קמפוסים. לאחר מלחמת העולם השנייה האוניברסיטה שילשה את גודלה, ופתחה מחלקות חדשות. במהלך שנות ה-50 וה-60 האוניברסיטה גדלה אט אט ובתקופה זו נבנו מבנים רבים. מגמת התרחבות זו המשיכה גם משנות ה-80 ועד העשור הראשון של המאה ה-21.

== פקולטות ==
לאוניברסיטה יש, נכון לשנת 2022, חמש פקולטות הכוללות 50 מחלקות ו-82 מרכזי מחקר ומכוני מחקר, בנוסף פקולטה בין-לאומית:
* הפקולטה לאמנויות ומדעי הרוח 
* הפקולטה להנדסה 
* הפקולטה לרפואה, רפואת שיניים ובריאות 
* הפקולטה למדעים 
* הפקולטה למדעי החברה 
* הפקולטה הבין-לאומית

== דירוגים בין-לאומיים ==
* דירוג שנגחאי - מקום 151–200 (2023)
* דירוג Times Higher Education - מקום 105 (2024)
* דירוג QS - מקום 104 (2024)

==קישורים חיצוניים==

* 

*
שפילד

קטגוריה:קבוצת ראסל

קטגוריה:רשת אוניברסיטאות עולמית

קטגוריה:ועידת בתי הספר האירופיים לחינוך ומחקר הנדסי מתקדם
Golden (שיר של טרווי מקוי)

Golden (בעברית: מוזהב) הוא סינגל שהוקלט על ידי הראפר האמריקאי טרווי מקוי והזמרת האוסטרלית סיה. הסינגל יצא לאור ב-15 ביוני 2015, תחת חסותן של חברות התקליטים וורנר מיוזיק גרופ, ופיולד ביי ראמן.

== רקע וכתיבה ==
את השיר כתבו טרווי מקוי, סיה, דיפלו, והאחים פיקאר, והוא הופק על ידי דיפלו והאחים פיקאר גם כן. טרווי מקוי וסיה פרסמו ברשתות החברתיות כי עתיד לצאת שיתוף הפעולה הראשון של שניהם באמצע שנת 2015, ולאחר מכן פרסמו את עטיפת הסינגל.

בעטיפה ניתן לראות שילוב של צבעים, ואת שם הסינגל במרכז.

== וידאו קליפ ==
בווידאו קליפ סיה לא מופיעה, אך מקוי נראה לאורך כולו. הקליפ צולם במדבר, כאשר ניתן לראות לאורכו את מקוי כשהוא נוהג במכונית יוקרתית בצבע שחור.

מונה הצפיות של הקליפ נכון לאוקטובר 2017, עולה על למעלה מ-10 מיליון צפיות.

== מיקומי שיא ==
הסינגל הצליח להיכנס למצעדים רבים, ביניהם למקום ה-4 במצעד האוסטרלי הרשמי.

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה
|70,000
|}

== היסטוריית יציאות לאור ==
{| class="wikitable plainrowheaders"
! scope="col" |מדינה
! scope="col" |תאריך יציאה
! scope="col" |פורמט
! scope="col" |חברת תקליטים
!מקור
|-
! scope="row" |ארצות הברית
| rowspan="2" |15 ביוני 2015
| rowspan="2" |הורדה דיגיטלית
| rowspan="2" |וורנר מיוזיק גרופ
|
|-
! scope="row" |אוסטרליה
|
|-
|}

== קישורים חיצוניים ==

== הערות שוליים ==

קטגוריה:שירי סיה
קטגוריה:שירים באנגלית
קטגוריה:שירים שנכתבו על ידי דיפלו
קטגוריה:שירים שנכתבו על ידי סיה
קטגוריה:שירים שהופקו על ידי דיפלו
קרחון בואו

אגם בואו.]]
קרחון בואו (באנגלית: Bow Glacier) הוא קרחון בהרי הרוקי הקנדיים, הממוקם בפארק הלאומי באנף, בפרובינציית אלברטה שבקנדה; כ-37 קילומטרים צפונית מערבית לאגם לואיז. 

הקרחון ממוקם בסמוך לכביש המהיר אייספילדס. 

מימי הקרחון זורמים לאגם בואו ולנהר בואו. בשיאו תנועת הקרחון יצרה את עמק בואו לפני שנסוג עקב התחממות כדור הארץ.

מאז תום עידן הקרח הקטן ב-1850, מצוי הקרחון בנסיגה בקצב יציב. בין השנים 1850–1953 הקרחון נסוג כ-1,100 מטרים. נסיגת הקרחון יצרה אגמון חדש באזור המורנה בגבול הקרחון. נסיגת הקרחון אפשרה לסחף רב לזרום עם המים הנמסים לאגם בואו, ויצרה דלתת משקעים בקצהו המערבי של האגם.

==לקריאה נוספת==
* אומאני ק. סימון ל. "[https://pubs.usgs.gov/pp/p1386j/canadianrockies/canrock-lores.pdf קרחוני הרי הרוקי הקנדיים], עמ' 234

== קישורים חיצוניים ==
* [http://www4.rncan.gc.ca/search-place-names/unique.php?id=IAHYQ&output=xml קרחון בואו, באתר ממשלת קולומביה הבריטית]

בואו
קטגוריה:הפארק הלאומי באנף
אגם הקטור

בפארק הלאומי באנף.]]
אגם הקטור (באנגלית: Hector Lake) הוא אגם קרחוני קטן, במערב פרובינציית אלברטה שבקנדה. האגם ממוקם על נהר בואו, בהרי הרוקי הקנדיים, בשטח הפארק הלאומי באנף בפרובינציית אלברטה שבקנדה.

==גאוגרפיה==
האגם נוצר בעמק המצוי ברכס ואפוטיק, צפונית לשדה הקרח ואפוטיק, בין פסגת פאלפיט (Pulpit Peak), הר באלפור (Mount Balfour), הר קרואופוט (Crowfoot Mountain) ופסגת בואו (Bow Peak). קרחון הקטור והר רקטור מצויים מעברו השני של הנהר בואו.

אגם הקטור הוא אחד מהאגמים לאורכו של הכביש המהיר אייספילד בפארק הלאומי באנף ובפארק הלאומי ג'ספר. האגמים האחרים לאורך הכביש הם: אגם בואו (Bow Lake), אגם לואיז ( Lake Louise), אגם פייטו (Peyto Lake), אגם מיסטיה (Mistaya Lake), אגם ווטרפאול (Waterfowl Lakes), אגם צ'פרן (Chephren Lake) ואגם סאנואפטה (Sunwapta Lake).

אגם הקטור הוא האגם השני במורד נהר בואו (שהראשון הוא אגם בואו). שטחו של אגם הקטור 5.23 קמ"ר. אורכו המרבי של האגם 5.3 ק"מ, רוחבו המרבי 1.2 ק"מ. פני האגם מצויים 1,800 מטרים מעל פני הים.

==היסטוריה==
===מקור השם===
האגם קרוי על שם ג'יימס הקטור, גאולוג ואיש טבע, אשר חקר את האזור כחלק ממשלחת פאליסר.

==קישורים חיצוניים==

* [http://www4.rncan.gc.ca/search-place-names/unique/IAJRY אגם הקטור, באתר ממשלת קנדה]

הקטור
קטגוריה:הפארק הלאומי באנף
Slow Acid

Slow Acid (בעברית: חומצה איטית) הוא שיר של הדי ג'יי והמפיק הסקוטי קלווין האריס מתוך אלבום האולפן הרביעי שלו, Motion. השיר פורסם ב-14 באוקטובר 2014 בתור הסינגל השיווקי הראשון מתוך האלבום.

== וידאו קליפ ==
הקליפ הרשמי של השיר הועלה לערוץ ה-Vevo של האריס ב-15 באוקטובר 2014 ועד כה נצפה מעל ל-11 מיליון פעמים. הוא כולל אישה בכחול מסתובבת בעיר בלילה תחת השפעה של סמים ואלכוהול, הצבע הכחול מציין כי היא תחת שכרון כבד. היא מתעוררת למחרת שוכבת על הכביש כאשר היא חשה בטוב יותר, כך שהתאוששה מחמרמורת ( הנגאובר ) שחוותה בלילה הקודם.

בספוטיפיי צבר השיר למעלה מ-20 מיליון השמעות.<ref></ref>

== רשימת רצועות ==

==מיקומי שיא==

==קישורים חיצוניים==

== הערות שוליים ==

קטגוריה:שירי קלווין האריס
קטגוריה:שירים באנגלית
קטגוריה:שירים שנכתבו על ידי קלווין האריס
קטגוריה:וידאו קליפים שבוימו על ידי אמיל נאוה
קדונה (מדינה)

קָדוּנָה (באנגלית: Kaduna) היא אחת ממדינות ניגריה, הממוקמת במרכזה. לרוב היא מכונה "מדינת קדונה", על מנת להבדיל אותה מעיר בירתה, הנקראת אף היא באותו השם. ישנן מחלוקות רבות לגבי מקור השם. השם השתרש בעקבות השלטון הקולוניאליסטי הבריטי. האזור הוקם בשנת 1967. כעשרים שנה לאחר מכן, בשנת 1987, הופרדה מקדונה מדינה חדשה, אשר נקראה קָצִינָה.

בעשורים האחרונים נחשפו באזור עדויות ארכאולוגיות שהעידו על קיומה של אחת הציוויליזציות הקדומות באפריקה.

האזור מיושב בעיקר על ידי בני האוסה, אשר אינם רואים עצמם בהכרח כניגרים. מלבדם מתגוררות במדינה עוד לפחות 60 קבוצות אתניות. 

מתחילת המאה ה-20 ישנה פעילות מיסיונרית באזור.

==קישורים חיצוניים==

* 
* 

==הערות שוליים==

קטגוריה:ניגריה: מדינות
קטגוריה:מדינות וטריטוריות שהוקמו ב-1967
Photograph (שיר)

"Photograph" (בעברית: "תצלום") הוא שיר שבוצע על ידי הזמר-יוצר הבריטי אד שירן, מתוך אלבום האולפן השני שלו, × (2014). שירן כתב את השיר עם חבר להקת סנואו פטרול, ג'וני מקדייד. לאחר הקלטת מספר גרסאות עם מפיקים אחרים, שירן בסופו של דבר ביקש סיוע מג'ף באסקר; משיתוף הפעולה נוצרה גרסה אשר באסקר המשיך לשפרה במשך כמה חודשים. לחן הבלדה נוסע בעיקר מגיטרה אקוסטית, פסנתר ותופים. תוכן השיר עוסק במערכת יחסים ארוכת טווח בהשראת הניסיון של שירן עצמו של להיות רחוק מחברה שלו, כאשר היה בסיבוב הופעות.

השיר זכה לביקורות חיוביות מהמבקרים, אשר ציינו לטובה את המילים ואת השימוש של שירן בדימויים. "Photograph" פורסם בתור הסינגל החמישי והאחרון מתוך האלבום. השיר הגיע לחמשת המקומות הראשונים ביותר מ-5 מדינות. בארצות הברית, נכנס השיר לעשירייה הפותחת של הבילבורד הוט 100 ובזאת הפך לסינגל השלישי שהגיע להישג זה מתוך האלבום. בבריטניה, השיר הגיע למקום ה-15 והוסמך בתואר פלטינה עבור מכירות של 600,000 עותקים. הסינגל אף הוסמך לפלטינה כפולה באוסטרליה, קנדה, ופלטינה אחת בניו זילנד ואיטליה.

הסינגל פורסם ב-11 במאי 2015 בעקבות הבכורה של הקליפ ב-9 במאי 2015. הווידאו מציג מונטאז' של צילומים ביתיים אמיתיים של שירן בהינקות, בילדות, ובגיל ההתבגרות, ונותן תובנות על חייו הפרטיים המוקדמים כגון הנטייה שלו לנגינה ואהבתו להרכבה בלגו. הסרטון היה מועמד לפרס הווידאו קלים הטוב ביותר בפרסי בריטניה 2016. שירן ביצע את השיר במספר תוכניות טלוויזיה וכן כחלק מסיבוב ההופעות שלו, x Tour, שנמשך בין השנים 2014–2015.

== התביעה ==
ב-9 ביוני 2016, דווח כי שירן נתבע על ידי המלחינים מרטין הרינגטון ותומס לאונרד, כותבי הסינגל "Amazing" של מאט קארדי בסף 20 מיליון דולר על הפרת זכויות יוצרים. התביעה אומרת: "לאור הדמיון הבולט בין הפזמון של "Amazing" ו-"Photograph", הנאשמים ידעו בעת כתיבה, פרסום, הקלטה, שחרור והפצה של תמונות, כי הם מפרים זכויות של יצירה מוזיקלית קיימת. התביעה הוגשה באופן פרטי באפריל 2017, ללא הודאה באשמה.

==מיקומי שיא==

== קישורים חיצוניים ==

== הערות שוליים ==

קטגוריה:שירי אד שירן
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שהופקו על ידי אמיל הייני
קטגוריה:שירים שהופקו על ידי ג'ף באסקר
קטגוריה:וידאו קליפים שבוימו על ידי אמיל נאוה
קטגוריה:בלדות פופ
קטגוריה:שירים המעורבים במחלוקות הקשורות לפלגיאט
קטגוריה:שירי פלטינה בארגנטינה
קטגוריה:שירי יהלום בגרמניה
קטגוריה:סינגלים בהוצאת אסיילום רקורדס
How Would You Feel (Paean)

"(How Would You Feel (Paean" (בעברית: "איך את היית מרגישה? [שיר תהילה]"; ידוע גם כ-"") הוא שיר שבוצע על ידי הזמר-יוצר הבריטי אד שירן. הוא פורסם ב-17 בפברואר 2017 כסינגל השיווקי הראשון מתוך אלבום האולפן השלישי שלו, ÷ (2017). השיר דורג במקום השני במצעד הסינגלים הבריטי, על אף שהוא לא סינגל רשמי. השיר גם הגיע לעשירייה הפותחת בשש מדינות אחרות.

== רקע ופרסום ==
שירן הודה כי "(How Would You Feel (Paean" כמעט ולא נכנס לאלבום כי הוא שכח מקיומו. בריאיון ב-"באוויר עם ריאן סיקרסט", אמר שירן, "סיימתי את האלבום, עברתי על ההערות ואז אמרתי לחברה שלי, 'מה השיר האהוב עלייך באלבום?' היא אמרה, 'אתה שוכח שהוא קיים, והוא נמצא באימייל שלי כי אני היחידה ששלחת לה אותו'. אז היא בחרה בו לפני כשנה וחצי ובסופו של דבר הקלטתי אותו".

שירן פרסם את השיר לכבוד יום הולדתו ה-26, על אף שהתעקש שלא יפורסם כסינגל רשמי. סולו הגיטרה נוגן על ידי ג'ון מאייר.

==מיקומי שיא==
אף על פי שהשיר הוא סינגל שיווקי בלבד, הוא זכה להצלחה רבה במצעדים (ובאירופה בפרט), יחסית לשיר שלא פורסם כסינגל רשמי.

== קישורים חיצוניים ==

קטגוריה:שירי 2017
קטגוריה:שירי אד שירן
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:בלדות פולק
קטגוריה:בלדות פופ
קטגוריה:סינגלים שהגיעו למקום הראשון במצעד הסינגלים הסקוטי
מינהל העיר סבסטופול

מינהל העיר סבסטופול, רשמית: ממשלת סבסטופול (ברוסית: Правительство Севастополя), היא הרשות המבצעת והגוף הניהולי של העיר סבסטופול, שבין 1991 ועד 2014 נודעה בשם "האדמיניסטרציה העירונית". בראש המינהל עומד מושל העיר.
==מבנה==
* המחלקה לפרויקטים מועדפים לפיתוח העיר
* המחלקה לפיתוח אזורי וקשר עם ארגוני השלטון המקומי בעיר
* המחלקה לענייני רכוש ואדמות
* מחלקת לקשרים חברתיים 
* מחלקת האדריכלות והבנייה
* מחלקת המימון
* מחלקת הכלכלה
* מחלקת ההשכלה
* מחלקת הבריאות
* המחלקה לביטחון התעשייה והאנרגיה
* מינהל הנוער והספורט
* מחלקת אבטחת בתי משפט השלום
* מחלקה עבודה, רווחה ואוכלוסייה 
* מחלקת התחבורה ופיתוח תשתיות התחבורה
==מושל העיר==

מושל סבסטופול הוא ראש הרשות המבצעת של העיר סבסטופול העומד בראש ממשלת סבסטופול, מאז 2014. בזמן השלטון הקומוניסטי כונה ראש עיריית סבסטופול "המזכיר הראשון של המפלגה הקומוניסטית" ובשנים 1992 - 2014 כונה בשם "ראש האדמיניסטרציה העירונית של סבסטופול".

ב-2014 הוענק לעיר מעמד של עיר פדרלית ותפקיד ראש העיר הפך למושל עם הפיכת העירייה לממשלת העיר.
== ראו גם ==
*מינהל העיר סנקט פטרבורג 
==קישורים חיצוניים==

* 

קטגוריה:עיריות
קטגוריה:סבסטופול
סק"א-1946

סמל הליגה עד 2023.
"סקא-1946" (ברוסית: СКА-1946) היא קבוצת הוקי קרח לנוער מהעיר סנקט פטרבורג, המתמודדת בליגת MHL ומהווה לקבוצת הנוער של סק"א. זו אחת מקבוצות ההוקי קרח לנוער הוותיקות ברוסיה. 

מחזיקת גביע חרלמוב לעונת 2023/2024.

== היסטוריה ==
הקבוצה הוקמה לראשונה בשנת 1978 והשתתפה בליגה הסובייטית השנייה בעונת 1979/1980. בשנת 1989 הקבוצה נקראה "סק"א-2" ושימשה כקבוצת המילואים של סק"א.

בשנת 2009 הוקמה מחדש תחת השם "סקא-1946" והיא נקראת כך על שם שנת הייסוד של קבוצת האם סק"א סנקט פטרבורג, שנוסדה בשנת 1946.

בעונת 2014/2015 הקבוצה העפילה עד לגמר ליגת MHL וסיימה כסגנית האלופה, במה שהפך להישג השיא של הקבוצה עד אז. היא שחזרה את ההישג גם בעונת 2017/2018.

בעונת 2019/2020 הוכתרה לאלופת רוסיה עד גיל 21, לאחר שהליגה הופסקה בשל התפרצות נגיף הקורונה ברוסיה. שנתיים לאחר מכן, באפריל 2022, הבטיחה זכייה ראשונה בהיסטוריה בגביע חרלמוב, אחרי שגברה על קבוצת הנוער של צסק״א מוסקבה.

==סטטיסטיקה==
מקרא: מש' = משחקים, נצ' = ניצחונות, הפ' = הפסדים, נק' = נקודות 
{| class="wikitable"
|- style="text-align:center; font-size:small; background:#ddd; padding:5px;"|
! עונה !! מש' !! נצ' !! הפ' !! נק' !! פלייאוף 
|- 
| 2009/10 || 66 || 33 || 22 || 116 || הפסידה בשמינית הגמר 2–3 (נצי אומסק)
|- style="background:#eee;"
| 2010/2011 || 56 || 22 || 21 || 83 || לא העפילה
|- 
| 2011/2012 || 60 || 29 || 17 || 105 || הפסידה בשמינית הגמר 2–3 (הצבא האדום מוסקבה)
|- 
| 2012/2013 || 64 || 30 || 18 || 113 || הפסידה ברבע הגמר 3-0 (ספרטק מוסקבה) 
|-
| 2013/2014 || 56 || 25 || 21 || 90 || הפסידה בשמינית הגמר 0–3 (הצבא האדום מוסקבה)
|-style="background:silver;"
| 2014/2015 || 56 || 26 || 17 || 99 || הפסידה בגמר 1–4 (צ'ייקה ניז'ני נובגורוד)
|-
| 2015/2016 || 42 || 22 || 14 || 75 || הפסידה בשמינית הגמר 0–3 (אלמאז צ'רפובץ)
|-
| 2016/2017 || 56 || 32 || 9 || 121 || הפסידה ברבע הגמר 1–3 (אלמאז צ'רפובץ)
|-style="background:silver;"
| 2017/2018 || 64 || 49 || 9 || 155 || הפסידה בגמר 3–7 (לוקו ירוסלבל)
|-
| 2018/2019 || 64 || 44 || 9 || 105 || הפסידה בחצי הגמר 3–2 (אבטו יקטרינבורג)
|-style="background:gold;"
| 2019/2020 || 60 || 43 || 6 || 110 || לא נערך פלייאוף. הוכתרה לאלופה לאחר שסיימה ראשונה בעונה הסדירה
|-
| 2020/2021 || 64 || 40 || 15 || 93 || הפסידה ברבע גמר 3–1 (לוקו ירוסלבל)
|-style="background:gold;"
| 2021/2022 || 64 || 42 || 9 || 100 || ניצחה בגמר 4:1 (הצבא האדום מוסקבה)
|-
| 2022/2023 || 52 || 35 || 17 || 79 || הפסידה בחצי הגמר 2–3 (נצי אומסק)
|-style="background:gold;"
| 2023/2024 || 52 || 38 || 14 || 82 || ניצחה בגמר 1–2 (לוקו ירוסלבל)
|-
|}

==הישגים==
*ליגת MHL:
** אליפות: 2019/2020, 2021/2022, 2023/2024
** גמר גביע חרלמוב: 2014/2015, 2017/2018

== ראו גם ==
* סק"א סנקט פטרבורג
* ליגת ההוקי לנוער
== קישורים חיצוניים ==
* 
==הערות שוליים==

קטגוריה:סק"א סנקט פטרבורג
קטגוריה:קבוצות MHL
Vegan Friendly (להקה)

Vegan Friendly היא להקת סופרגרופ שמורכבת מגבע אלון (שירה, גיטרות), ג'נגו (שירה, בס) ואסף רייס (תופים).
לאחר שג'נגו ואסף ליוו את אלון בהופעותיו אלון פנה אליהם עם הרעיון להקים את הלהקה.
כל חברי הלהקה טבעוניים ומכאן שם הלהקה.

בשנת 2016 הלהקה הוציאה את הסינגל Cows ואת הסינגל Wild Life.

בשנת 2017 יצא הסינגל השלישי של הלהקה Waterfall ובאוגוסט אותה שנה יצא אלבומם הראשון שנקרא כשם הלהקה.

ביולי חממה הלהקה את ההופעה של הפיקסיז בקיסריה.

בשנת 2018 הלהקה לוותה את יהודה פוליקר בשיר חדש.

== קישורים חיצוניים ==
* 

==הערות שוליים==

קטגוריה:להקות רוק מתקדם ישראליות
קטגוריה:להקות אינדי ישראליות
קטגוריה:שלישיות מוזיקליות ישראליות
You Used to Hold Me

You Used to Hold Me (בעברית: נהגת לאחוז בי) הוא שיר של הדי ג'יי והמפיק הסקוטי קלווין האריס. השיר פורסם ב-8 בפברואר 2010, בתור הסינגל הרביעי והאחרון מתוך אלבום האולפן השני שלו, Ready for the Weekend. השיר 'סומן' בתור הפעם האחרונה בה האריס באופן קבוע שר את השירים שלו, כמו גם שמאז 2011 כמעט ולא סיפק את קולו בשיר, אלא התרכז בהפקתו ואמני אורח היו לזמרי הסולו בשירים.

== פרסום וקידום ==
כדי לקדם את "You Used to Hold Me", האריס שר את השיר ב-4Music יחד עם שירים אחרים מהאלבום החדש שלו, Ready for the Weekend. הוא גם ביצע את השיר ביום הגדול באוסטרליה, וכן בסיבוב ההופעות, "Ready for the Weekend tour" כחלק מרשימת ההשמעה.

== הופעות במצעדים ==
ב-29 בינואר 2010, השיר נכנס לראשונה את למצעד הסינגלים האירי כאשר דורג במקום ה-45. שבוע לאחר מכן, ב-5 בפברואר 2010, התקדם אל המקום ה-37, ובמשך, הגיע למקום ה-30 בשיאו. הסינגל נכנס לראשונה למצעד הסינגלים הבריטי ב-31 בינואר 2010, במקום ה-47. ב-7 בפברואר 2010, עלה למקום ה-38. באותו שבוע, הסינגל נכנס גם אל מצעד שירי הדאנס הבריטי, כאשר שיאו הנוכחי הוא המקום הרביעי.

==מיקומי שיא==

==קישורים חיצוניים==

קטגוריה:שירי קלווין האריס
קטגוריה:שירים באנגלית
קטגוריה:שירים שנכתבו על ידי קלווין האריס
קוטוסיים

Cottus gobio
קוטוסיים (שם מדעי: Cottidae) היא משפחת דגים בסדרת העקרבנונאים החיה בימים וכמה מינים גם בנהרות רדודים. הם שוכני קרקעית ברובם הגדול באזורים של אצות קלפ ושל שוניות אלמוגים. הם חיים בעיקר באקלים הממוזג של צפון האוקיינוס השקט.

דגים אלה יכולים להגיע לאורך 10–78 ס"מ. הם בעלי סנפירי זימים מגודלים וראשים עם לסתות גדולות וסנפירי גב ושת מצויצים גדולים. הזנב קטן אך מניע את הגוף המוארך. דגים אלה אינם מצטיינים בשחייה אך יכולים להיצמד לסלעים.

הם טורפים יצורי מים קטנים יותר, בעיקר דגים וסרטנים. לסתותיהם החזקות עוזרות להם גם לשבור צדפות. הם טריטוריאליים ברובם הגדול ועוטים דוגמאות צבעים מרובות, בעיקר על הסנפירים העליונים.

==סוגים==
{|
|
* סוג ומין יחיד Alcichthys elongatus
* סוג ומין יחיד Andriashevicottus megacephalus
*Antipodocottus
*Archistes
* סוג ומין יחיד Argyrocottus zanderi
* סוג ומין יחיד Artediellichthys nigripinnis
* סוג ומין יחיד Artediellina antilope
* סוג ומין יחיד Artedielloides auriculatus
*Artediellus
*Artedius
* סוג ומין יחיד Ascelichthys rhodorus
*Astrocottus
* סוג ומין יחיד Atopocottus tribranchius
* סוג ומין יחיד Bero elegans
* סוג ומין יחיד Bolinia euryptera
* סוג ומין יחיד Chitonotus pugetensis
*Clinocottus
*Cottiusculus
* קוטוס (Cottus)
* סוג ומין יחיד Daruma sagamia
|
*Enophrys
*Furcina
*Gymnocanthus
*Hemilepidotus
*Icelinus
*Icelus
* סוג ומין יחיד Jordania zonope
* סוג ומין יחיד Leiocottus hirundo
* סוג ומין יחיד Lepidobero sinensis
* סוג ומין יחיד Leptocottus armatus
*Megalocottus
* סוג ומין יחיד Melletes papilio
* סוג ומין יחיד Mesocottus haitej
* סוג ומין יחיד Micrenophrys lilljeborgii
*Microcottus
*Myoxocephalus
*Ocynectes
*Oligocottus
* סוג ומין יחיד Orthonopias triacis
* סוג ומין יחיד Paricelinus hopliticus
* סוג ומין יחיד Phallocottus obtusus
|
* סוג ומין יחיד Phasmatocottus ctenopterygius
*Porocottus
*Pseudoblennius
*Radulinopsis
*Radulinus
* סוג ומין יחיד Rastrinus scutiger
*Ricuzenius
*Ruscarius
* סוג ומין יחיד Scorpaenichthys marmoratus
*Sigmistes
*Stelgistrum
*Stlengis
* סוג ומין יחיד Synchirus gilli
* סוג ומין יחיד Taurocottus bergii
* סוג ומין יחיד Taurulus bubalis
* סוג ומין יחיד Thyriscus anoplus
* סוג ומין יחיד Trachidermus fasciatus
* סוג ומין יחיד Trichocottus brashnikovi
*Triglops
*Vellitor
*Zesticelus
|
|}

==קישורים חיצוניים==

קטגוריה:בעלי חיים שתוארו ב-1832
קטגוריה:טקסונים שתוארו בידי שארל לוסיאן בונפרטה
קטגוריה:עקרבנונאים
אנדרטת החוקה

אנדרטת החוקה של ה-3 במאי (בפולנית: Pomnik Konstytucji Trzeciego Maja) שבכיכר ליטא בלובלין שבפולין, היא אנדרטה המציינת את כינון חוקת 3 במאי 1791 שאומצה בידי הסיים הגדול (הפרלמנט) של האיחוד הפולני-ליטאי. החוקה הייתה החוקה הדמוקרטית הראשונה באירופה, ובמשך 123 שנה נתפסה כעדות להצלחתן של הרפורמות הפנים-מדינתיות וכסמל המבטיח את השבת הריבונות של פולין.

האנדרטה הוקמה בשנת 1795 בידי הפסל פאבל מלינסקי, ובראשה הוצב העיט הלבן - סמלה של פולין, שיצר ויטולד מרצ'ביץ. על האנדרטה חקוק הכיתוב "NA PAMIĄTKĘ OBCHODÓW 125 ROCZNICI 3 MAJA 1791-1916" (לציון 125 שנה ל-3 במאי 1791).
לאחר מלחמת העולם השנייה הוסטה האנדרטה ממקומה ונעלמה מתחת לשיחים. בשנת 1981 שוקמה האנדרטה והושבה למקומה המקורי, בפינת הרחובות פשדמישצ'יה ומאיה. לאנדרטה נוסף בסיס אבן שעליו נחקק ציון השנים "1791-1981".

מול האנדרטה שוכן בית המלון גרנד הוטל , מבתי המלונות המפוארים בעיר, שנבנה בשנת 1899.

== קישורים חיצוניים ==

קטגוריה:פולין: אנדרטאות
קטגוריה:לובלין: מבנים
יאנוש ליבני

יאנוש ליבני (בהונגרית: Libényi János; 8 בדצמבר 1831 – 26 בפברואר 1853) היה חייט הונגרי אשר התפרסם בשל ניסיונו הכושל להתנקש בחייו של פרנץ יוזף הראשון, קיסר אוסטריה.

==ביוגרפיה==
ליבני נולד ב-8 בדצמבר 1831 בעיר צ'אקוואר שהשתייכה אז לאימפריה האוסטרית. הוא שרת זמן מה בצבא האוסטרי, ולאחר שחרורו עבד כחייט. במהלך המרד ההונגרי של 1848 הוא עבד כחייט צבאי עבור המורדים. ב-1850 הוא עבר לגור בווינה.

ב-18 בפברואר 1853, בעת שפרנץ יוזף הראשון, קיסר אוסטריה הסתובב במצודת וינה, התקרב אליו ליבני. הקיסר נרתע מיד כשהבחין בסכין שאחז בידו. למזלו, צווארונו שהיה עשוי מתכת חזקה הגן על צווארו כמעט לגמרי, ועל אף שנפצע ודימם חייו ניצלו. שומרו של הקיסר, מקסימיליאן או'דנול, הכה את ליבני בעזרת חרבו והרחיק אותו מן הקיסר. או'דונל קיבל לאחר האירוע את התואר "הרוזן פון טירקונל" והוענק לו צלב המפקדים של המסדר המלכותי של לאופולד. שלט האצולה של משפחת או'דונל הוגדל ושודרג בתחיליות ובמגן של הדוכסות של בית אוסטריה, וכן בעיט הדו-ראשי של האימפריה. שלטים אלה עיטרו את האכסדרה בבית מס' 2 בכיכר מיראבל (Mirabellplatz) בזלצבורג, שם בנה או'דונל את ביתו לאחר האירוע. יוזף אטנרייך, קצב אשר סייע לאודנל בהשתלטות על ליבני, זכה בתואר "יוזף פון אטנרייך" על סיועו בהצלת הקיסר.

ליבני הכריז על עצמו כעל לוחם יחד אשר פעל כנקמה על דיכוי הדמים של המרד בהונגריה. הוא נידון למוות בתלייה ב-26 בפברואר. אחיו של פרנץ יוזף, מקסימיליאן הראשון, קיסר מקסיקו, בנה את כנסיית ווטיפקירכה לאות תודה על הצלת אחיו.

==קישורים חיצוניים==
* [http://mek.oszk.hu/00300/00355/html/ABC09006/09462.htm ביוגרפיה של ליבני] 
* [https://web.archive.org/web/20180615083514/https://wien-vienna.at/kultur/geschichte/attentat-auf-kaiser-franz-joseph-i/ מידע על ניסיון ההתנקשות בקיסר] 

קטגוריה:מתנקשים פוליטיים
קטגוריה:האימפריה האוסטרו-הונגרית
קטגוריה:הונגרים
קטגוריה:הונגרים שנולדו ב-1831
קטגוריה:נפטרים ב-1853
סם לוין

סמואל פרנקלין "סם" לוין (באנגלית: Samuel Franklin "Samm" Levine; נולד ב-12 במרץ 1982) הוא שחקן וקומיקאי אמריקאי-יהודי.

== ביוגרפיה ==
לוין נולד בשיקגו, אילינוי שבארצות הברית למשפחה יהודית. אביו האריס לוין הוא רופא שיניים. אימו לין היא סוכנת משכנתא. הוא גדל בפורט לי, ניו ג'רזי.

בראשית דרכו, לוין הופיע כסטנדאפיסט בבר מצוות, ובאחת מהן השחקנית ליסה קודרו הייתה נוכחת וייעצה שכדאי לו ללכת לאודישנים במנהטן.

בתחילת דרכו Sam הוסיף עוד אות M לשמו הפרטי המקוצר ושינה אותו ל-Samm, כי כבר היה שחקן רשום בגילדת שחקני המסך בשם סם לוין (Sam Levine).

==פילמוגרפיה ==
=== קולנוע ===
*קיץ אמריקני חם ורטוב (2001)
*קטע מהסרטים (2001)
*קטינות בלי הפסקה (2003)
*קלאב מת (2004)
*פעימה (2006)
*סידני ווייט (2007)
*Made for Each Other (2009)
*ממזרים חסרי כבוד (2009)
*אני אוהב אותך, בת' קופר (2009)
*הצלב של אנדרסון (2010)
*כיכר קולומבוס (2012)
*ג'ובס (2013)
*חופשה בהפרעה (2015)
*מקודם (2015)
*הלילה עוד צעיר (2015)
*אני אשמח להיות לבד עכשיו (2018)

=== טלוויזיה ===

==קישורים חיצוניים==

קטגוריה:שחקני קולנוע וטלוויזיה יהודים אמריקאים
קטגוריה:שחקנים ילדים אמריקאים
קטגוריה:קומיקאים יהודים אמריקאים
קטגוריה:מדבבים יהודים אמריקאים
קטגוריה:אמריקאים שנולדו ב-1982
מקיקץ ישראל חדאד

הרב מקיקץ (גוצא) ישראל חדאד (1912 - י"א תשרי ה'תש"מ, 21 בספטמבר 1980) היה דיין ומורה צדק בעיר תטאווין שבתוניסיה ורב המושב בית הגדי בארץ ישראל. שוחט ובודק, מוהל ומחבר.

== תולדותיו ==
נולד בג'רבה שבתוניסיה, לג'נינה ולסומאני (שומאני) חדאד. הוא נכדו של הדיין הרב ניסים חדאד.

למד תורה בתמיכת אביו שעזר לו למרות עוניו הרב, ורבו המובהק היה הרב רחמים חי חויתא הכהן, שגם הסמיכו לשוחט ובודק.

התחתן בראשונה עם יעקותה (בת רות). לאחר שנפטרה בי"ג בניסן, בגיל בת 22, התחתן בשנית עם חנה (בת ציון חורי), ממנה נולדו לו שתי בנות, יעקותה וכמיסה. רבו סייע לו כלכלית מדי חודש, וגם אחרי חתונתו כשתכנן למצוא מלאכה ולהתפרנס, אמר לו רבו שישב ללמוד והוא יתמוך בו. מי שסייעו ותמכו בו בקצבה קבועה היו חתנו חויתה ואחיו עזיזי (בני ראובן כהן למגרבי), השנים גם תמכו בו כאשר עבר בהמשך לכהן כדיין, מורה צדק ומלמד תשב"ר בעיר תיטאויאן (טיטאוין) שבדרום תוניסיה. בתמיכת הקהל בתיטאויאן הוא אף חזר לג'רבה ולמד מרבו לשמש כמוהל, שליח ציבור ודרשן.

הרב חדאד עלה לארץ ישראל, וכיהן כרב המושב בית הגדי שבנגב.

הוא נפטר בי"א תשרי ה'תש"מ (1980).

== ספריו ==
בין ספריו שיצאו לאור:
* [http://hebrewbooks.org/pdfpager.aspx?req=41384&pgnum=1 אשביע לחם], חלק א, 10 דרשות מוסר, מעשיות ומשלים, ונלוה עמו מעשיות בערבית, העתיק ותרגם הרב שאול מקיצץ שלי, ג'רבה, חורף ה'תש"ו. על הספר הסכימו הרבנים מכלוף עידאן, כלפון משה הכהן ורחמים חי חויתה הכהן.
* כה לחי.
* שאגת אריה, ע"ש בנו אריה.

== קישורים חיצוניים ==
* 
* יוסי פרי, [http://tunisia.co.il/חכמיםרבנים/שושלות-רבנים/שושלת-משפחת-חדאד/ שושלת משפחת חדאד], 29 בינואר 2012, באתר תוניסיה מורשת

== הערות שוליים ==

קטגוריה:רבנים תוניסאים
קטגוריה:ישראלים שנולדו ב-1912
קטגוריה:ישראלים שנפטרו ב-1980
הדובים ממוסקבה

הדובים ממוסקבה או מועדון הספורט "הדובים" (ברוסית: Московские Медведи או Спортивный Клуб Медведи) היא קבוצת פוטבול רוסית מהעיר מוסקבה, המשתתפת בליגת הפוטבול הרוסית מאז הקמתה.

בעבר פעלה קבוצת פוטבול אמריקאי בשם דובי מוסקבה, אך שמה הלטיני היה Moscow Bears, בעוד הקבוצה הנוכחית נקראת בשם Moscow Bruins, במשמעות של הדובים החומים ממוסקבה, אך ברוסית שמות שתי הקבוצות זהים ואין הבדל.
==הישגים לפי עונה==
===LAF===
{| class="wikitable" style="text-align: center;" align=center style="font-size: 95%;"
!width=60|עונה
!colspan="6"|העונה הסדירה
!colspan="7"|פלייאוף
|-
! !!width=30|ניצחונות!!width=30|שוויונות!!width=30|הפסדים!!width=30|משחקים!!width=30|שערי זכות!!width=30|שערי חובה!!width=30|ניצחונות!!width=30|הפסדים!!width=30|משחקים!!width=30|שערי זכות!!width=30|שערי חובה!!תוצאה!!יריבה
|- align=center
|2017||2||0||5||7||87||235||-||-||-||-||-||-||-
|- style="border-top-style:double"
!סך הכל||2||0||5||7||87||235||-||-||-||-||-|| || 
|}
<small>מקור: [http://www.warriorsbologna.it/Enciclopedia/ האנציקלופדיה לפוטבול] - </small>
==תארים והישגים==
* ליגת הפוטבול המזרחית (1): 2012
** גמר: 2014, 2015

==קישורים חיצוניים==

 

פוטבול
דאף 55

דאף 55 (בהולנדית: DAF 55), היא מכונית משפחתית קטנה, 2 דלתות, 5 מקומות ישיבה, שיוצרה בהולנד על ידי יצרנית הרכב דאף, (ראשי התיבות שלה: "מפעל המכוניות של דורן" – Doorne’s Automobiel Fabrieken), בין השנים 1967–1972.

==מאפיינים==
דגם ה-"דאף 55" יוצר בגרסת הילוכים אוטומטים בלבד מסוג "Variomatic".

מנועי "דאף 55" נלקחו ברישיון, מחברת רנו הצרפתית, מדגמי רנו R8 (מנוע 1,108 סמ"ק).

דגם הספורט – קופה היה קרוי "DAF 55 Marathon". יוצרו 10,967 יחידות מהדגם, בין השנים 1971–1971.

מדגם הסדאן יוצרו 153,263 יחידות.

תאוצת דגם הסדאן – 0–100 קמ"ש היא 23 שניות.

מחירי דגמי "דאף 55" בשנת 1969 בגרמניה עמדו על סך 5,994–6,600 מרקים גרמנים.

==תצורות== 
* 2 דלתות – סדאן
* 2 דלתות – קופה (4 מושבים)
* 2 דלתות – קבריולה
* 3 דלתות – סטיישן

==היסטוריה==

דאף ידועה כמפעל המייצר משאיות, אבל משנת 1958 עד שנת 1975 ייצרה כלי רכב משפחתיים קטנים. בין הרכבים שייצרה: דאף 600, דאף 750, דאף 30, דאף 33, דאף 44, דאף 45, דאף 46 ודאף 68. בשנת 1967 פיתחה את ה"דאף 55" עם מנוע מקורר מים, 4 צילינדרים 1,108 סמ"ק. מעצב המכוניות של דאף היה ג'ובאני מיקולטי, שעיצב מספר עצום של אבות־טיפוס.

בדצמבר 1972 יצרנית הרכב וולוו צברה נתח של 33 אחוזים מ-DAF, ובמאי 1975 עם השתלטות השוודים על דאף, נעלם השם דאף והפך לוולוו.

דאף ייצרה 816,000 מכוניות נוסעים.

== תמונות ==
<gallery mode="packed" heights="130">
קובץ:Daf07.jpg | דאף 55 סטיישן
קובץ:Havas-25.JPG| דאף 55 קבריולט
קובץ:Daf27.jpg | דאף 55 קבריולט
קובץ:1971 DAF 55 (23674045484).jpg | דאף 55 סדאן
קובץ:Daf36.jpg | דאף 55 סדאן 
קובץ:DAF 55 (23986693440).jpg | דאף 55 סדאן
קובץ:DAF img 2292.jpg | דאף 55 – מבט לתא הנהג
קובץ:DAF 55 (gelb).jpg | דאף 55 קופה
קובץ:DAF 55 Coupe 45PS 2.jpg | דאף 55 קופה
קובץ:DAF 55 Coupe ca 1974.jpg | דאף 55 קופה, שנת 1974
</gallery>

==ראו גם==

==קישורים חיצוניים==

* [https://www.youtube.com/watch?v=2oB6KzFhok8 דאף 55] (5:12 דקות), יו-טיוב

== הערות שוליים ==

קטגוריה:מכוניות משפחתיות
קטגוריה:דגמי מכוניות שהושקו ב-1967
55
קטגוריה:כלי רכב המיוצרים בהולנד
ליגת הפוטבול המזרחית

ליגת הפוטבול המזרחית, רשמית הליגה המזרחית לפוטבול אמריקאי (באנגלית Eastern League of American Football; ברוסית: Восточная Лига Американcкого Футбола, ВЛАФ) הייתה טורניר פוטבול אמריקאי הנערך בין קבוצות הפוטבול של בלארוס ורוסיה. בשנים 2012–2014 השתתפה גם קבוצת פוטבול מאוקראינה. 

טורנירי הגמר נערכו באצטדיון פאולו מאצה, בפרארה שבאיטליה.
==היסטוריה==
טורניר פוטבול משותף ראשון בין מדינות אוקראינה, בלארוס ורוסיה נערך בשנת 2010 בשם (EFAF Eastern Cup) שבחסות פדרציית הפוטבול האירופית.

בשנת 2011 הגביע בוטל ושנה לאחר מכן נערכה ליגת הפוטבול המזרחית.

מאז 2014 קבוצות אוקראיניות חדלו ליטול חלק בטורניר עקב המשבר באוקראינה.

בשנת 2017 הטורניר בוטל והוחלף על ידי גביע מונטה קלארק. 
==משחקי הגמר==
===הגביע המזרחי===
{| class="wikitable"
|-
! עונה !! שם טורניר הגמר !! מנצחת !! תוצאה !! מפסידה
|-
| 2010 || גמר || הפטריוטים מוסקבה || align=center | 6 - 0 || נמרי מינסק
|} 
===ליגת הפוטבול המזרחית===
{| class="wikitable"
|-
! עונה !! שם טורניר הגמר !! מנצחת !! תוצאה !! מפסידה
|-
| 2012 || I ELAF Bowl || הדובים ממוסקבה || align=center |30 - 25 || הליטאים ממינסק
|-
| 2013 || II ELAF Bowl || נמרי מינסק || align=center |62 - 13 || הליטאים ממינסק
|-
| 2014 || III ELAF Bowl || הליטאים ממינסק || align=center |24 - 0 || הדובים ממוסקבה
|-
| 2015 || IV ELAF Bowl || הליטאים ממינסק || align=center |21 - 0 || הדובים ממוסקבה 
|-
| 2016 || V ELAF Bowl || חתולי הפרא ויטבסק || align=center |20 - 0 || נצי הענבר קלינינגרד
|}

==קישורים חיצוניים==

*[http://www.luckyshow.org/football/Eastern%20League%20of%20AF.htm רשימת משחקי הגמר] 
קטגוריה:תחרויות פוטבול
דאף SB220

דאף SB220 (באנגלית: DAF SB220) הוא אוטובוס, אשר יוצר על ידי חברת דאף ההולנדית בין השנים 1980–1990.

דגם ה-"דאף SB220" יוצא לבריטניה, לניו זילנד ולסינגפור.

==מאפיינים==
* סיפון יחיד (Single-deck bus)
* דלת 1–2
* מפתן דלת נמוך (low-entry)
* רצפה נמוכה (Low-floor bus)
===דגמים===
* מושבים: 45, מקומות עמידה: 23, סה"כ - 68 נוסעים
* מושבים: 41, מקומות עמידה: 43, סה"כ - 84 נוסעים

== תמונות ==
<gallery mode="packed" heights="140">
קובץ:GHA Coaches R397XDA (8699834978).jpg | דאף SB220
קובץ:DAFSB220-WA-Int.jpg | דאף SB220 - מבט לתוך האוטובוס
קובץ:Arriva Kent & Sussex 3915.JPG | דאף SB220
קובץ:Arriva North West 2458 Y458KBU (8759441798).jpg | דאף SB220
קובץ:Trent 333 1996.jpg | דאף SB220
קובץ:Arriva bus 1799 (M849 RCP), 2008 Wirral bus and tram show (2).jpg | דאף SB220
קובץ:Arriva 5823.JPG | דאף SB220
קובץ:Black Velvet V14 GMT 2.JPG | דאף SB220
קובץ:Carousel 336.jpg | דאף SB220
</gallery>

==ראו גם==
* דאף (יצרן רכב)
* דאף MB200

==קישורים חיצוניים==

* [https://www.youtube.com/watch?v=OdzymxjZk4w דאף SB220] (2:37 דקות), יו-טיוב
* [https://www.flickr.com/groups/2180790@N23/pool/page4 דאף SB220 - תמונות] (אתר flickr)

== הערות שוליים ==

קטגוריה:דגמי אוטובוסים
קטגוריה:כלי רכב המיוצרים בהולנד
קטגוריה:כלי רכב שהושקו ב-1990
SB220
מרטין עדן

מרטין עדן (באנגלית: Martin Eden, ההיגוי באנגלית הוא בערך "מארטן אידן") הוא רומן, שכתב ג'ק לונדון ופרסם בהמשכים בין ספטמבר 1908 ובין ספטמבר 1909 והתפרסם לראשונה כספר ב-1909, בארצות הברית, באנגלית. הספר נכלל ברשימת 100 הספרים של המאה של לה מונד.

ב-1914 עובד הספר לצורך הפקת סרט קולנוע בכיכובו של Lawrence Peyton, אך הסרט לא הושלם והכוכב נהרג במלחמת העולם הראשונה.

"מרטין עדן" הוא ספר המתאר את דרכו של צעיר, בן דמותו של הסופר, חסר השכלה ותרבות, הפוגש צעירה בת עשירים, שלומדת באוניברסיטה ומתאהב בה ובתרבות הספרים שמסביבה. הספר כולל מוטיבים ופרטים מחיי הסופר, אך אינו אוטוביוגרפי, כפי שמעיד סופו.

== תקציר העלילה ==
מרטין עדן, ימאי צעיר וחזק, מתערב בקטטה ומציל צעיר זר בן טובים. בן הטובים מזמין את עדן לארוחה בבית משפחתו וכך מכיר עדן משפחה בורגנית ואנשים משכילים. עדן מתאהב באחותו של הצעיר, הבוגרת ממנו בכמה שנים ומשכילה ממנו בהרבה. עדן מחליט לשפר את השכלתו ובזמן קצר יחסית קורא ספרים רבים, לומד ומעכל את תוכנם, נמשך לפילוסופיה ונוקט עמדות פוליטיות-כלכליות. הוא מנסה לפלס לו דרך שתהפוך אותו למחזר ראוי בעיני הצעירה ולשם כך מחליט להיות סופר ולהתפרנס מכתיבה יצירתית. למרות גילו הצעיר הוא התנסה רבות והכיר מקומות אקזוטיים, עליהם כתב סיפורים וניסה למכור אותם לבתי הוצאה לאור ולכתבי עת, אך ללא הצלחה.

הספר עוקב במקביל אחר היחסים המתפתחים בין מרטין עדן ואהובתו, התפתחותו האינטלקטואלית ומאבקו הכלכלי והקריירה הספרותית שלו, כשכל אחד מהנתיבים משפיע ומושפע מיתר האפיקים. לונדון מנצל את העלילה, כדי להרצות מפי גיבוריו דעותיו בנושאים פילוסופיים וחברתיים-כלכליים.

==מהדורות בעברית==
* מרטין עדן, תרגם ישורון קשת (שם העט של יעקב קופלביץ) בהוצאת מצפה, ירושלים-תל אביב ב-1929
* מרטין עדן, תרגם יעקב קופלביץ במועדון הספר הטוב ב-1959, 400 עמודים.
* מרטין עדן, תרגם עודד פלד בהוצאת כרמל, ירושלים ב-2012, 320 עמודים.

== קישורים חיצוניים ==

* [https://arikglasner.wordpress.com/2012/10/23/%D7%9E%D7%A8%D7%98%D7%99%D7%9F-%D7%A2%D7%93%D7%9F-%D7%A9%D7%9C-%D7%92%D7%A7-%D7%9C%D7%95%D7%A0%D7%93%D7%95%D7%9F-%D7%94%D7%95%D7%A6%D7%90%D7%AA-%D7%9B%D7%A8%D7%9E%D7%9C-%D7%9E%D7%90%D7%A0/ "מרטין עדן", של ג'ק לונדון, הוצאת "כרמל" (מאנגלית: עודד פלד)]
* 
* 
* אריק גלסנר, [http://arikglasner.wordpress.com/2012/10/23/%d7%9e%d7%a8%d7%98%d7%99%d7%9f-%d7%a2%d7%93%d7%9f-%d7%a9%d7%9c-%d7%92%d7%a7-%d7%9c%d7%95%d7%a0%d7%93%d7%95%d7%9f-%d7%94%d7%95%d7%a6%d7%90%d7%aa-%d7%9b%d7%a8%d7%9e%d7%9c-%d7%9e%d7%90%d7%a0/ על "מרטין עדן", של ג'ק לונדון, הוצאת "כרמל"], 23 באוקטובר 2012; פורסם במוסף "7 לילות" של ידיעות אחרונות
* 
* 

קטגוריה:ספרי 1909
קטגוריה:רומנים (סוגה ספרותית)
קטגוריה:ספרים שפורסמו תחילה כסיפור בהמשכים
קטגוריה:ספרים שעובדו לסרטים
קטגוריה:ספרי ג'ק לונדון
קטגוריה:ספרי הוצאת כרמל
קטגוריה:100 הספרים של המאה של לה מונד
אנפילד 8000

אנפילד 8000 (באנגלית: Enfield 8000) הוא רכב חשמלי מונע מצבר, המיועד ל-2 נוסעים (נהג+נוסע), המוגדר כמכונית מיקרו, שיוצר בבריטניה על ידי חברת "Enfield Automotive" בשנת 1973.

יוצרו 120 רכבים מדגמי "אנפילד 8000", מתוכם 65 הוגדרו כרכב חשמלי מונע מצבר.

גוף הדגם בנוי מאלומיניום.

מתלי ה-"הילמן אימפ" הורכבו ברישיון בדגמי "אנפילד 8000".

==חברת "Enfield Automotive"==
חברת ייצור המכוניות החשמליות "Enfield Automotive" היא בבעלותו של היווני "Giannis Goulandris". בעל החברה, Giannis Goulandris איחד את חברת "Enfield Automotive" עם חברת "Giannis Goulandris" אשר ממוקמת ביון ב-"Ermoupoli".

==מנוע וסוללות דגם "אנפילד 8000"==
מנוע 8.0 כ"ס (6kw) (סוג המנוע: 72 volt DC series wound).

8 סוללות - 12 וולט, 55 אמפר, (סוג הסוללה: Flooded lead acid 220Ah).

טווח הסוללה - 80-145 ק"מ.

==תצורות "אנפילד 8000==
* גג סגור
* קבריולה

== תמונות ==
<gallery mode="packed" heights="130">
קובץ:Eskom-Enfield8000-001.jpg | אנפילד 8000
קובץ:FARM COTTAGE - MAYFAIR.JPG | אנפילד 8000
קובץ:ENFIELD 8000 - HYDE PARK.jpg | אנפילד 8000
קובץ:Evening outing to the London Hilton with an earlier version of the E8000ECC.JPG | אנפילד 8000
קובץ:10 DOWNING STREET.JPG | אנפילד 8000 (צולם ברחוב דאונינג 10, לונדון)
קובץ:The E8000ECC parked in Mount Street, Mayfair, London.JPG | אנפילד 8000
</gallery>

<gallery mode="packed" heights="180">
קובץ:FOR THE SUMMER.JPG | אנפילד 8000 קבריולט
קובץ:OLYMPIC , still under Aristotle Onassis, was interested in both versions of the E800ECC. For the airports and for renting them out under the name OLYMPIC ENFIELD.JPG| אנפילד 8000 קבריולט
</gallery>

==ראו גם==
* רכב חשמלי מונע מצבר
* מכונית מיקרו

==לקריאה נוספת==
* [http://www.imps4ever.info/specials/enfield/ אנפילד 8000]

== קישורים חיצוניים ==

* [https://www.youtube.com/watch?v=u6VJ6_4yCkw אנפילד 8000] (12:01 דקות), יו-טיוב

==הערות שוליים==

קטגוריה:דגמי מכוניות שהושקו ב-1973
קטגוריה:מכוניות מיקרו
קטגוריה:רכב חשמלי מונע מצבר
קטגוריה:מכוניות קבריולה
קטגוריה:מכוניות בריטיות
חדקוציים

חדקוציים (שם מדעי: Monacanthidae) היא משפחת דגי גרם מסדרת הנפוחיתאים הקרובים לנצרניים. 

דגים אלה מגיעים לאורך 60-110 ס"מ והם בעלי גוף שטוח עם שפתיים מוארכות הפונות כלפי מעלה. מצחם מוגבה ובמקרים רבים יש עליו גבעול סנפיר דמוי-קוץ שנתן להם את שמן. במראם הם מזכירים נצרניים אך הם צבעוניים ולעיתים מגדלים "שלוחות" קטנות על גופם. הם משתמשים הרבה בהסוואה ומצויים בקרבה לאלמוגים, צמחייה או אצות על קרקעית הים. תפוצתם היא בכל האוקיינוסים בימים ממוזגים וטרופיים. המין Stephanolepis hispidus מצוי בעיקר על אצות הסרגסו הצפות באוקיינוס. 

הם ניזונים מאצות, פלנקטון ומחסרי חוליות מימיים הנעים לאט כמו מסרטנים, קווצי עור, רכיכות שונות ובעיקר מספוגים ואלמוגים. שיניהם החזקות קורעות את האלמוג לחלקים אכילים.

==סוגים==
{|
|
* Acanthaluteres
* Acreichthys
* דַּקּוֹץ (Aluterus)
*סוג ומין יחיד אֲנִיצָן זְהֹב-סְנַפִּיר (Amanses scopas)
*סוג ומין יחיד Anacanthus barbatus
*סוג ומין יחיד Arotrolepis filicauda
* Brachaluteres
* ברקוץ (Cantherhines)
* Cantheschenia
*סוג ומין יחיד Chaetodermis penicilligerus
*סוג ומין יחיד Colurodontis paxmani
*סוג ומין יחיד Enigmacanthus filamentosus
* Eubalichthys
*סוג ומין יחיד Lalmohania velutina
|
* Meuschenia
* Monacanthus
* Navodon
*סוג ומין יחיד Nelusetta ayraud
* זְקִיפִית (Oxymonacanthus)
* צַרְקוֹץ (Paraluteres)
* אֲחִי-זִיפְיוֹן (Paramonacanthus)
* זיפנון (Pervagor)
*סוג ומין יחיד Pseudalutarius nasicornis
* Pseudomonacanthus
* Rudarius
*סוג ומין יחיד Scobinichthys granulatus
* זִיפְיוֹן (Stephanolepis)
* קוֹצִיץ (Thamnaconus)
|
|}

==גלריה==
<gallery>
קובץ:Acreichthys tomentosus 2.JPG
קובץ:Tassled File Fish - Kew Gardens March 2009 (3404467171).jpg
קובץ:NokogiriHG.jpg
קובץ:Oxymonacanthus longirostris 2.jpg
</gallery>

== קישורים חיצוניים ==

* 

קטגוריה:נפוחיתאים
מפלי קיהול

מפלי קיהול (באנגלית: Keyhole Falls ) הוא מפל בנהר לילאואט  בסמוך לפתחו של עמק סלאל , בפרובינציית קולומביה הבריטית שבקנדה. גובה המפל - 30 מטרים.

שמו של המפל מקורו בכך שהמפל דומה לחור מנעול.
לעיתים אזור המפל נסגר למטיילים עקב תקיפות של דובי גריזלי.

== היווצרות המפל ==
המפל נוצר לאחר שנהר לילאואט נחסם על ידי חסימת ברקציה שמקורה בהתפרצות הגעשית של הר מיגר לפני כ-2,350 שנים. עם השנים מחסום הברקציה נשחק עקב פעילות המים, והמפל "אכל" את הסלע תחתיו עד היווצרות מראה הדומה לחור מנעול.

== קישורים חיצוניים ==
* [https://www.redbull.com/int-en/the-scariest-waterfall-drop-you-ve-ever-seen אתגר רדבול לשייט דרך מפל קיהול]
** [https://www.youtube.com/watch?v=izpYELTU4MA וידאו של גלישה בקיאק דרך המפלים]

==הערות שוליים==

קיהול
לוטונג ממושקף

לוטונג ממושקף או לנגור ממושקף (שם מדעי: Trachypithecus obscurus) הוא מין מהסוג לוטונג שבמשפחת קופים בעלי זנב.

זהו קוף שוכן עצים באורך 42–61 סנטימטרים ומשקלו 6.5–7.4 קילוגרם. הוא בעל פרווה כהה אפורה עם פנים כחולות וגבות ושפתיים לבנות המקיפות את כל אזורם, מהם קיבל את השם. האף והלסתות קצרים, ויש על ראשו ציצת שערות.

קוף זה חי בטבע ביערות של מינמאר, תאילנד ובעיקר מלזיה. הוא מצוי בצמרות יערות הגשם וניזון בעיקר מעלים ומפירות שונים כמו הפיקוס.

הקופים שוכנים על העצים בקבוצה הכוללת בוגרים וצעירים ובראשם זכר בכיר.

==תת-מינים==
* Trachypithecus obscurus obscurus
* Trachypithecus obscurus flavicauda
* Trachypithecus obscurus halonifer
* Trachypithecus obscurus carbo
* Trachypithecus obscurus styx
* Trachypithecus obscurus seimundi
* Trachypithecus obscurus sactorum

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:קולובים
קטגוריה:מלזיה: יונקים
קטגוריה:יונקים ביערות הגשם של דרום-מזרח אסיה
לנגור נילגירי

לנגור נילגירי (שם מדעי: Semnopithecus johnii) הוא מין של קוף האנדמי לדרום הודו ושייך לסוג לנגור אפור. הוא מצוי בסכנת הכחדה בטבע.

קוף זה אנדמי להרי נילגירי שבדרום הרי גהט המערביים בדרומה של הודו. הוא מגיע לאורך 70 ס"מ ולמשקל 10 ק"ג. הוא שוכן על העצים ביערות הטרופיים והוא בעל פרווה כהה עם רעמת ראש בצבע חום-זהוב והראש שחור עם עיניים חומות. הזנב ארוך ומתפתל.

הקוף פעיל בחבורות קטנות והוא ניזון בעיקר מעלים ומפירות עצים. הוא יורד לקרקע לעיתים רחוקות.

==קישורים חיצוניים==

== הערות שוליים ==

לנגור באכילה מעץ

קטגוריה:בעלי חיים שתוארו ב-1829
קטגוריה:טקסונים שתוארו בידי יוהאן בפטיסט פישר
קטגוריה:קולובים
קטגוריה:הודו: בעלי חיים אנדמיים
קטגוריה:הודו: יונקים
קטגוריה:בעלי חיים בהרי גהט המערביים
שדה הקרח ואפוטיק

שדה הקרח ואפוטיק (באנגלית: Waputik Icefield) הוא שדה קרח הממוקם על קו פרשת המים של אמריקה בהרי הרוקי הקנדיים, בפרובינציות קולומביה הבריטית ואלברטה שבקנדה. שדה הקרח ממוקם בראש רכס ואפוטיק. שטחו של שדה הקרח - כ-60 קמ"ר, ויחד עם שדה הקרח ואפוטה (ששטחו כ-80 קמ"ר) - שטחם המשותף הוא כ-130 קמ"ר.

==גאוגרפיה==
שדה הקרח נמצא בשטח הפארק הלאומיים באנף ויוהו. מספר רב של קרחונים קטנים מצויים בסמוך לשדה הקרח.
מימי שדה הקרח זורמים לאגמים, נחלים ונהרות רבים, ובהם אגם הקטור, נהר בואו, נהר קיקינג הורס ונהר יוהו. מימי קרחון דיילי מזינים את מפלי טאקאקו. 

שטחו של שדה הקרח 40 קמ"ר, והוא ממוקם כ-20 קילומטרים צפונית מערבית לאגם לואיז, ממערב לדרך המהירה אייספילדס (שדות הקרח). 

מטפסי הרים מטפסים על שדה הקרח הן בחודשי הקיץ והן בחודשי החורף בשל הגישה הנוחה אליו.

== קרחונים ==
הקרחונים המהווים חלק משדה הקרח:
* קרחון ואפוטיק (Waputik Glacier)
* קרחון דיאבלרט (Diableret Glacier)
* הקרחון השעיר (Glacier des Poilus)
* קרחון אמרלד (Emerald Glacier)
* קרחון באת' (Bath Glacier)
* קרחון ניילס (Niles Glacier)
* קרחון בלפור (Balfour Glacier)
* קרחון דיילי (Daly Glacier)

== בקתות ==
בשטח שדה הקרח שתי בקתות המופעלות על ידי מועדון הקרח האלפיני של קנדה:
* בקתת סקוט דאנקן 
* בקתת רוב ריצ'י (בלפור)

==לקריאה נוספת==
* פלטו, מאורי, [https://books.google.co.il/books?id=3nxlDQAAQBAJ&pg=PA133&lpg=PA133&dq=Waputik+Icefield&source=bl&ots=QszNEAtl1h&sig=5DIz21kncmT9qrHU4iNaZQAo5uw&hl=en&sa=X&ved=0ahUKEwj4toPJzNvWAhXjK8AKHSNnC744ChDoAQhEMAY#v=onepage&q=Waputik%20Icefield&f=false השפעת שינויי האקלים על קרחונים] - ההשפעה על שדה הקרח ואפוטיק, בעמ' 133-134.

== קישורים חיצוניים ==

* [https://glacierchange.wordpress.com/2010/02/26/hector-glacier-alberta-canada-steady-retreat/ תיאור שדה הקרח ואפוטיק]
* [https://mapcarta.com/24697816 מפה של שדה הקרח ואפוטיק]

==הערות שוליים==

קטגוריה:הפארק הלאומי באנף
קטגוריה:הפארק הלאומי יוהו
ואפוטיק
ואפוטיק
זיקית סאהלית

זיקית סאהלית המכונה גם זיקית אפריקנית (שם מדעי: Chamaeleo africanus) היא מין של לטאה ממשפחת הזיקיתיים החיה באפריקה והופצה על ידי האדם ליוון. יחד עם הזיקית המצויה, קרובת משפחתה, היא הזיקית היחידה החיה באירופה.
== מאפיינים ==
אורכה הממוצע 34 ס"מ אך היא יכולה להגיע גם לאורך 46 ס"מ. היא בעלת גוונים ירוקים עם כתמים צהובים ואפורים מצידי גופה. הזנב גדול ומתלפף על עצמים או מכורבל על עצמו. הכפות גדולות ותופסות ענפים היטב.

היא מצויה בעיקר בסוואנות ובערבות יבשות באזור הסאהל ממאלי עד סודאן ומצפינה גם עד למצרים. היא מצויה רוב זמנה בין הענפים וגם בין עשבים וקני סוף וממתינה לטרף. הטרף מורכב מחרקים גדולים כמו חגבאים, גמלי שלמה, פרפרים ותולעים. לעיתים היא אוכלת אפילו לטאות קטנות שהיא מפתיעה.

==קישורים חיצוניים==

==הערות שוליים==

קטגוריה:בעלי חיים שתוארו ב-1768
קטגוריה:טקסונים שתוארו בידי ג'וזפוס ניקולאוס לאורנטי
קטגוריה:זיקיות
קטגוריה:מצרים: זוחלים
קטגוריה:יוון: זוחלים
קטגוריה:מאלי: זוחלים
קטגוריה:מאוריטניה: זוחלים
אגם פיטו

אגם פיטו (באנגלית: Peyto Lake) הוא אגם מי קרחונים הנמצא בהרי הרוקי הקנדיים, בשטח הפארק הלאומי באנף, בפרובינציית אלברטה שבקנדה. האגם נמצא בסמוך לכביש המהיר אייספילדס.

האגם נקרא על שם ויליאם "ביל הפרוע" פיטו, מדריך שבילים וצייד שחי באזור באנף. 

האגם נמצא בעמק ברכס ואפוטיק, בין פסגת קלדרון (Caldron Peak), פסגת פיטו (Peyto Peak) והר ג'ימי סימפסון (Mount Jimmy Simpson), בגובה של 1,860 מטרים מעל פני הים.

במהלך חודשי הקיץ, כמויות משמעותיות של קמח סלעים קרחוני זורם עם מי הקרחונים הנמסים לתוך האגם, ואלה נותנים לאגם צבע טורקיז בוהק, ההופך את האגם לאתר תיירות פופולרי.

האגם מוזן על ידי נחל פיטו - אשר אליו זורמי מי אגם קלדרון וקרחון פיטו (המהווה חלק משדה הקרח ואפטה), אגם פיטו מתנקז אל נהר מיסטיה, הזורם צפון־מערבה מן האגם.

== קישורים חיצוניים ==

* [https://www.pc.gc.ca/en/pn-np/ab/banff/visit/les10-top10 אגם פיטו, באתר הפארקים הלאומיים של קנדה]

==הערות שוליים==

קטגוריה:הפארק הלאומי באנף
פיטו
פרנציסקה קינסקי, רוזנת וכיניץ וטטאו

פרנציסקה קינסקי, רוזנת וכיניץ וטטאו (בגרמנית: Franziska Kinsky von Wchinitz und Tettau, 8 באוגוסט 1813 - 5 בפברואר 1881), הייתה אשתו של אלויס השני, נסיך ליכטנשטיין.

==ביוגרפיה==
פרנציסקה נולדה ב-8 באוגוסט 1813 בווינה, לפרנץ דה פאולה קינסקי, רוזן וכיניץ וטטאו ולתרזה, רוזנת ורבנה ופרוידנטל, בתם של רודולף, רוזן ורבנה ופרוידנטל ומריה תרזיה, רוזנת קאוניץ וריטברג.

ב-8 באוגוסט 1831 התחתנה פרנציסקה עם אלויס, נסיך ליכטנשטיין, ממנו נולדו לה 11 ילדים. בשנת 1836 מת חמיה יוהאן הראשון יוזף, נסיך ליכטנשטיין, ובעלה אלויס עלה לשלטון במקומו. בשנת 1858 מת בעלה אלויס השני, נסיך ליכטנשטיין, ובנה יוהאן השני, נסיך ליכטנשטיין עלה לשלטון במקומו, תוך שפרנציסקה משמשת כעוצרת עד לבגרותו. בשנת 1870 קנתה פרנציסקה את טירת וארטנשטיין ושיפצה אותה, וב-5 בפברואר 1881 מתה פרנציסקה בביתה בווינה.

==משפחתה==
ב-8 באוגוסט 1831 התחתנה פרנציסקה עם אלויס השני, נסיך ליכטנשטיין, ממנו נולדו לה 11 ילדים:
* מריה, נסיכת ליכטנשטיין (1836–1909), התחתנה עם פרדיננד גראף פון טראוטמנסדורף-ויינסברג
* קרולינה, נסיכת ליכטנשטיין (1836–1885), התחתנה עם אלכסנדר, נסיך שנבורג-הארטנשטיין
* סופיה, נסיכת ליכטנשטיין (1837–1899), התחתנה עם קרל, נסיך לוונשטיין-ורטהיים-רוזנברג
* אלואיזיה, נסיכת ליכטנשטיין (1838–1920), התחתנה עם היינריך גראף פון פינפירכן
* אידה, נסיכת ליכטנשטיין (1839–1921), התחתנה עם אדולף יוזף, נסיך שוורצנברג
* יוהאן השני, נסיך ליכטנשטיין (1840–1929)
* פרנציסקה, נסיכת ליכטנשטיין (1841–1858)
* הנרייטה, נסיכת ליכטנשטיין (1843–1931), התחתנה עם אלפרד, נסיך ליכטנשטיין
* אנה, נסיכת ליכטנשטיין (1846–1924), התחתנה עם גאורג כריסטיאן, נסיך לובקוביץ'
* תרזה, נסיכת ליכטנשטיין (1850–1938), התחתנה עם ארנולף, נסיך בוואריה
* פרנץ הראשון, נסיך ליכטנשטיין (1853–1938)

==אילן יוחסין==

==קישורים חיצוניים==

קטגוריה:ילידות 1813
קטגוריה:אצולה אוסטרית
קטגוריה:נפטרות ב-1881
דינארג D-200

דינארג D-200 (באנגלית: Dinarg D-200) היא מכונית מיקרו, 2 דלתות, מונעת על ידי מנוע אחורי, אשר יוצרה על ידי חברת "DINARG" (השם המלא של החברה: "Dinámica Industrial Argentina"), הארגנטינית בין השנים 1960–1961.

יוצרו כ-300 יחידות.

תאוצת דגם ה-"דינארג D-200" בין 0-60 קמ"ש היא 28.8 שניות.

==מאפיינים==
דינארג D-200
* 2 דלתות
* דלתות: בפתיחה קדמית
* 4 מושבים (2 קדמיים, 2 צרים מאוד מאחור (ספסל))
* מנוע אחורי
* הגלגל הרזרבי ממוקם בדופן הימנית של המנוע
* המצבר ממוקם בצד שמאל של המנוע
* ידית ההילוכים - ממוקמת על רצפת הרכב - בין המושבים הקדמיים

==ראו גם==
* ENIAK Antique

== קישורים חיצוניים ==

* [https://www.youtube.com/watch?v=d_UszzdzZG4 דינארג D-200] (2:16 דקות), יו-טיוב
* [https://www.youtube.com/watch?v=emuSl-6ZX8Y דינארג D-200] (5:10 דקות), יו-טיוב
* [https://twitter.com/quirkyrides/status/708775092281610245 דינארג D-200 - תמונה]
==הערות שוליים==

קטגוריה:דגמי מכוניות שהושקו ב-1960
קטגוריה:מכוניות מיקרו
קטגוריה:מכוניות מנוע אחורי
קטגוריה:כלי רכב המיוצרים בארגנטינה
שדה קרח

שדה הקרח דרום פטגוניה
שדה הקרח הרדינג
שדה קרח הוא אזור נרחב המכוסה קרח או קרחונים. שדה קרח נמצא לעיתים קרובות באזור אקלים קר או באזור גבוה שבו יש מספיק משקעים. זה שטח נרחב המחבר בין עמקים בהם נמצאים קרחונים, פסגות המכוסות קרחונים, ולרוב מקיף נונאטאקים. שדות קרח הוא אזור המורכב ממספר קרחונים וגדל מהם מחד, אך קטן יותר מאזור יריעת קרח או כיפת קרח מאידך.

== היווצרות שדות קרח ==
שדות קרח נוצרים עקב הצטברות גדולה מאוד של שלג אשר במשך שנים רבות נדחס וקופא והופך לקרח.

בשל השטחים הגדולים של שדות הקרח, הם מאפשרים לערוצי קרחונים להיווצר בשולי שדות הקרח, המנקזים את שדות הקרח, ומאפשרים לקרחונים חדשים להיווצר במרכזם.

בניגוד לכיפת קרח שאינה מושפעת מהטופוגרפיה שמתחתיה, שדה קרח מושפע מהטופוגרפיה שמתחתיו.

== שדות קרח ברחבי העולם ==
=== אסיה ===
ישנם מספר שדות הקרח באזור ההימלאיה והרי אלטאי (הגבול בין רפובליקות מרכז אסיה ו-סין). שדה קרח נוסף נמצא ביולין אם שבקצהו הצפוני של מדבר גובי.

=== אוקיאניה ===
אין שדות קרח באוסטרליה.

יש מספר שדות קרח בניו זילנד:
* שדה הקרח גן עדן
* שדה הקרח הגן של אללה
* רמת הקרח אוליבין

=== אירופה ===
שדות הקרח הגדולים היחידים ביבשת אירופה נמצאים בנורווגיה (שדה הקרח דוברה ויוטונהיימן). ישנם כמה עשרות שדות קרח קטנים בהרי האלפים, ויש שרידים של שדות קרח קטנים בשוודיה, הרי האפנינים, הרי הפירנאים וחבל הבלקן. מאז היעלמותו של שדה הקרח האחרון באנדלוסיה - שדה הקרח קורל דל ולטה (Corral del Veleta) בשנת 1913, שדה הקרח הדרומי ביותר ביבשת אירופה הוא שדה הקרח סנז'ינקה (Snezhnika) בבולגריה.

ישנם שדות קרח משמעותיים באיסלנד, סבאלברד ובארץ פרנץ יוזף (צפון רוסיה) ושדות קרח קטנים באוקיינוס הקרח הצפוני - ביאן מאיין ובנובאיה זמליה.

=== אמריקה הצפונית ===
שדה הקרח הפופולרי והידוע באמריקה הצפונית הוא שדה הקרח קולומביה הממוקם בהרי הרוקי בין הפארק הלאומי ג'ספר והפארק הלאומי באנף בפרובינציית אלברטה שבקנדה. הסיבה להיותו שדה הקרח הפופולרי ביותר באמריקה הצפונית, אף שהוא קטן יחסית, היא קרבתו לכביש המהיר אייספילדס, המאפשר גישה קלה אליו.

שדות קרח רבים נמצאים ברצועת ההרים החופית של אלסקה, קולומביה הבריטית, יוקון. כיפת הקרח סטיקין, ששטחה 6,500 קמ"ר, ושדה הקרח ג'וניאו, ששטחו 2,500 קמ"ר, מצויים על הגבול בין קולומביה הבריטית ואלסקה.

מצפון להם מצויים שדה הקרח קלואיין המזין את קרחון מאלאספינה, וקרחוני האבארד, וכן שדה הקרח באגלי, באזור הגבול בין קולומביה הבריטית ויוקון.

ברחבי אלסקה מספר שדות קרח גדולים (ובהם אחד המקיף הר דנאלי) אשר מרביתם ללא שם.

=== אמריקה הדרומית ===
באמריקה הדרומית, ישנם שני שדות קרח ראשיים - שדה הקרח הפטגוני הצפוני (Campo de Hielo Norte), ושדה הקרח הפטגוני הדרומי (Campo de Hielo Sur), שניהם בין צ'ילה לבין ארגנטינה. שדה קרח קטן נוסף מצוי במערב צ'ילה באזור ארץ האש (טיירה דל פואגו).

== ראו גם ==
* גאומורפולוגיה קרחונית
* קרחון
* קרחון ימי
* כיפת קרח
* מדף קרח
* הדום קרח

==קישורים חיצוניים==

==הערות שוליים==

קטגוריה:צורות נוף
קטגוריה:קרח
*